|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| Naziv akta o kojem je savjetovanje provedeno: Nacrt prijedloga Odluke o izmjenama Odluke o radnom vremenu u ugostiteljskoj djelatnosti na području grada Rijeke |
| Vrijeme trajanja savjetovanja: Savjetovanje je provedeno u trajanju od 30 dana odnosno od dana 4. travnja 2022. godine do dana 4. svibnja 2022. godine |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od javnosti u svezi Nacrta prijedloga Odluke o izmjenama Odluke o radnom vremenu u ugostiteljskoj djelatnosti na području grada Rijeke. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| **1.** | **Marko Karlovčan**  | **Načelni prijedlog** **i mišljenje** | *Predlažem radno vrijeme ugostetljskih objekata do 04:00.* | **Prijedlog je razmotren, ali nije prihvaćen.****Mogućnost dužeg rada ugostiteljskih objekata je Odlukom o radnom vremenu u ugostiteljskoj djelatnosti na području grada Rijeke (u daljnjem tekstu: Odluka) uređena na način kojim se omogućuje daljnji razvoj ponude riječkih ugostitelja i riječkog turizma, a istovremeno se vodi računa** **o ograničenju koje je propisano Zakonom o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20 i 126/21) glede mogućnosti skraćenja radnog vremena ugostiteljskih objekata (Gradonačelnik može, pod propisanim uvjetima, skratiti radno vrijeme ugostiteljskih objekata iz skupine „Restorani“ i „Barovi“ za najduže za dva sata).** **Naglašavamo kako je osim mogućnosti dužeg rada ugostiteljskih objekata u turistički najznačajnijim područjima grada koji se Nacrtom prijedloga Odluke o izmjenama Odluke proširuje na plažni pojas grada Rijeke, Odlukom propisana i mogućnost određivanja dužeg rada ugostiteljskih objekata za trajanja manifestacija, sajmova i sl. događanja te mogućnost određivanja dužeg rada radi organiziranja prigodnih proslava, a sve s ciljem prilagođavanja potrebama tržišta.****Dodatno naglašavamo kako ugostiteljski objekti iz skupine „Barovi“ (noćni klub, noćni bar, disco klub) mogu raditi do 6.00 sati sukladno Zakonu o ugostiteljskoj djelatnosti. Grad Rijeka nije ovlašten propisivati radno vrijeme tih objekata.**  |
| **2.**  | **Ivan Oškera** | **Načelni prijedlog i mišljenje** | *Smatram da je iznimno bitno zbog turističke ponude dopustiti dulje radno vrijeme navedenim objektima!* | **Prijedlog/primjedba se prima na znanje.** |
| **3.** | **Vedran Jakominić** | **Načelni prijedlog i mišljenje** | *U potpunosti podržavam produljenje radnog vremena, pogotovo u okvirima i područjima gdje ne postoji narušavanje kvalitete života građana* | **Prijedlog/primjedba se prima na znanje.****Naglašavamo kako je osim mogućnosti dužeg rada ugostiteljskih objekata u turistički najznačajnijim područjima grada, Odlukom o radnom vremenu u ugostiteljskoj djelatnosti na području grada Rijeke propisana i mogućnost određivanja dužeg rada ugostiteljskih objekata za trajanja manifestacija, sajmova i sl. događanja te mogućnost određivanja dužeg rada radi organiziranja prigodnih proslava, a sve s ciljem prilagođavanja potrebama tržišta.** |
| **4.**  | **Karla Mamilović**  | **Načelni prijedlog i mišljenje** | *Smatram da bi trebali biti otvoreni! Trebaju biti otvoreni kao i svi ostali, ako ne i više jer su samo u sezoni.* | **Prijedlog/primjedba se prima na znanje.****Naglašavamo kako je osim mogućnosti dužeg rada ugostiteljskih objekata u turistički najznačajnijim područjima grada, Odlukom o radnom vremenu u ugostiteljskoj djelatnosti propisana i mogućnost određivanja dužeg rada ugostiteljskih objekata za trajanja manifestacija, sajmova i sl. događanja te mogućnost određivanja dužeg rada radi organiziranja prigodnih proslava, a sve s ciljem prilagođavanja potrebama tržišta.** |
| **5.** | **Duje Jurić** | **Načelni prijedlog i mišljenje** | *Smatram da se treba omogućiti produženje radnog vremena ugostiteljskih objekata.* | **Prijedlog/primjedba se prima na znanje.****Naglašavamo kako je osim mogućnosti dužeg rada ugostiteljskih objekata u turistički najznačajnijim područjima grada, Odlukom o radnom vremenu u ugostiteljskoj djelatnosti propisana i mogućnost određivanja dužeg rada ugostiteljskih objekata za trajanja manifestacija, sajmova i sl. događanja te mogućnost određivanja dužeg rada radi organiziranja prigodnih proslava, a sve s ciljem prilagođavanja potrebama tržišta.** |
| **6.**  | **Marija** | **Načelni prijedlog i mišljenje** | *Ne, iz više razloga. Prvo treba misliti i na lokalno stanovništvo koje nema svoj mir za odmor. Drugo tko će počistiti te plaže, jer dolaze djeca a plaže su pune boca, kondoma i šprica, da ne spominjem ostalo smeće. Nitko ne obilazi te plaže radi održavanja minimalne kulture ponašanja.* | **Prijedlog/primjedba je razmotrena, ali nije usvojena.****Mogućnost dužeg rada ugostiteljskih objekata je Odlukom o radnom vremenu u ugostiteljskoj djelatnosti na području grada Rijeke (u daljnjem tekstu: Odluka) uređena na način kojim se omogućuje daljnji razvoj ponude riječkih ugostitelja i riječkog turizma, a istovremeno se vodi računa** **i o potrebi zaštite prava građana na mir i odmor.****Odlukom je propisana i mogućnost skraćenja radnog vremena pojedinih ugostiteljskih objekata.** **Gradonačelnik može, pod propisanim uvjetima, skratiti radno vrijeme ugostiteljskih objekata iz skupine „Restorani“ i „Barovi“ za najduže za dva sata, a predloženom izmjenom Odluke predlaže se da se mogućnost skraćenja radnog vremena uvede i za ugostiteljske objekte iz skupine „Objekti jednostavnih usluga“.****Održavanje komunalnog reda nije predmet Odluke o radnom vremenu u ugostiteljskoj djelatnosti. Isto je uređeno Odlukom o komunalnom redu ("Službene novine Grada Rijeke" broj 4/19 i 21/19), kojom su propisane mjere za provođenje komunalnog reda. S obzirom na navedeno, primjedbe koje se odnose na komunalni red primaju se na znanje.** |
| **7.** | **Podnositelj** **nije suglasan** **da podaci** **budu** **objavljeni** | **Načelni prijedlog i mišljenje** **te primjedba/****prijedlog koji se** **ne odnosi ni** **na jedan** **članak ili dio** **Nacrta** **prijedloga** **Odluke** | *Ovaj prijedlog mogao bi dobro funkcionirati jedino uz poštivanje Zakona o zaštiti od buke, gdje je vrlo precizno navedena količina buke navedena u decibelima. Iz iskustva znam da ugostitelji uglavnom, ili na žalost redovito prekoračuju zakonom određene okvire buke. Prekoračenje zakonskih okvira buke gotovo je nemoguće kontrolirati. Zakonski je za to zadužena sanitarna inspekcija koja u noćnim satima ne radi. Policija može kontrolirati samo prekoračenja u radnom vremenu, no ne i prekoračenja decibela. Zagađenje bukom izuzetno je štetno po ljudsko zdravlje i uzročnikom je mnogih smrtonosnih bolesti. Osim toga, buka u noćnim satima izuzetno negativno djeluje na poslovanje hotela i apartmana. Tko bi želio provesti odmor ili živjeti pokraj ugostiteljskog objekta koji gotovo cijelu noć posluje i pritom prekoračuje zakonske odredbe propisane Zakonom o buci?**Nacrt nema jasne odrednice i očitovanja na koji način bi se bi se sprovodio Zakon o buci, i na koji bi način bili zaštićeni oni koji ne žele sudjelovati u takvoj vrsti zabave, ili im ugrožava zdravlje, a moraju biti dijelom toga samo zato jer stanuju u blizini ugostiteljskih objekata koji ne poštuju Zakon o buci.* | **Prijedlozi/primjedbe su razmotreni, ali nije usvojeni.****Zaštita od buke nije predmet uređenja Odluke o radnom vremenu u ugostiteljskoj djelatnosti na području grada Rijeke.****Zaštita od buke je predmet uređenja drugih propisa – Zakona o zaštiti od buke („Narodne novine“ broj** **30/09, 55/13, 153/13, 41/16, 114/18, 14/21) te na temelju tog zakona donesenih podzakonskih akata. Navedenim propisima je jasno uređeno tko provodi nadzor nad primjenom propisa o zaštiti od buke (sanitarni inspektori Državnog inspektorata i komunalno redarstvo jedinice lokalne samouprave), kao i koje su im ovlasti u postupanju i koje sankcije mogu izricati.****Napominje se kako je Odlukom o radnom vremenu u ugostiteljskoj djelatnosti na području grada Rijeke propisana i mogućnost skraćenja radnog vremena pojedinih ugostiteljskih objekata, u skladu sa Zakonom o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20 i 126/21), a jedan od razloga za skraćenje radnog vremena je upravo kršenje propisa zaštite od buke.** |
| **8.** | **Diego Lerotić** | **Načelni prijedlog i mišljenje te primjedba/ prijedlog koji se odnosi na članak 2. Nacrta prijedloga** **Odluke** | *Protivim se produženju radnog vremena ugostiteljskih objekata. Rijeka nije i ne smije postati Ibiza.**Za objekte jednostavnih usluga niti nemam baš puno saznanja na koje se to poslovne objekte misli.* | **Prijedlozi/primjedbe su razmotreni, ali nisu prihvaćeni.****Mogućnost dužeg rada ugostiteljskih objekata je Odlukom o radnom vremenu u ugostiteljskoj djelatnosti na području grada Rijeke (u daljnjem tekstu: Odluka) uređena na način kojim se omogućuje daljnji razvoj ponude riječkih ugostitelja i riječkog turizma, a istovremeno se vodi računa** **i o potrebi zaštite prava građana na mir i odmor.****Odlukom je propisana i mogućnost skraćenja radnog vremena pojedinih ugostiteljskih objekata.** **Gradonačelnik može, pod propisanim uvjetima, skratiti radno vrijeme ugostiteljskih objekata iz skupine „Restorani“ i „Barovi“ za najduže za dva sata, a predloženom izmjenom Odluke predlaže se da se mogućnost skraćenja radnog vremena uvede i za ugostiteljske objekte iz skupine „Objekti jednostavnih usluga“.****U Odluci je navedeno koje sve vrste ugostiteljskih objekata ulaze u skupinu „Objekti jednostavnih usluga“ (članak 3. stavak 2. podstavak 3.)** **Napominje se kako je uređenje uvjeta koje ugostiteljski objekti iz skupine „Objekti jednostavnih usluga“ moraju ispuniti kao i razvrstavanje objekata iz te skupine, uređeno Pravilnikom o razvrstavanju i minimalnim uvjetima ugostiteljskih objekata iz skupina „Restorani”, “Barovi”, „Catering objekti” i “Objekti jednostavnih usluga” („Narodne novine** **82/07 82/09, 75/12, 69/13 i 150/14). U tekstu objave savjetovanja dana je i informacija da su „Objekti jednostavnih usluga“: „Objekt jednostavnih usluga u kiosku“, „Objekt jednostavnih brzih usluga“, „Objekt jednostavnih usluga u nepokretnom vozilu ili priključnom vozilu“, „Objekt jednostavnih usluga u šatoru“, „Objekt jednostavnih usluga na klupi“, „Objekt jednostavnih usluga na kolicima ili sličnim napravama“.** |
| **9.** | **Biserka S.M.**  | **Načelni prijedlog i mišljenje te** **primjedba/****prijedlog koji se** **ne odnosi ni** **na jedan** **članak ili dio** **Nacrta** **prijedloga** **Odluke** | *NE, zato jer je održavanje javnih prostora jadno i nikakvo, nema koševa za smeće, prazne se rijetko ili su premaleni, javni Wc oko plaza ne postoji, šetališta ima na bilo koju stranu grada a nemate gdje obaviti nuždu, o vodi za pice na javnim prostorima možemo samo sanjati. Parkovi sa svim opisanim ne postoje ili služe za wc psima, grad je prljav i neuredan naročito zelene površine o zelenom oko nebodera da ne govorimo.**Odvojiti vise novaca na čistoću i kontrolu tko sta radi na javnim površinama.**Češće i brze čistiti javne površine pa i nakon svake javne priredbe, ne samo na Korzu.* | **Prijedlozi/primjedbe su razmotreni, ali nisu usvojeni.****Dane primjedbe se odnose na komunalni red koji nije predmet uređenja Odluke o radnom vremenu u ugostiteljskoj djelatnosti na području grada Rijeke, i kao takve se primaju na znanje.****Komunalni red je uređen Odlukom o komunalnom redu ("Službene novine Grada Rijeke" broj 4/19 i 21/19), kojom su propisane mjere za provođenje komunalnog reda.** |
| **10.** | **Podnositelj** **nije suglasan** **da podaci** **budu** **objavljeni** | **Načelni prijedlozi i mišljenje**  | *Dozvoliti rad svim ugostiteljskim objektima do 6 ujutro, posebno beach barovima, ukoliko buka ne ometa okolno stanovništvo.* | **Prijedlog/Primjedba je razmotrena, ali nije usvojena.****Mogućnost dužeg rada ugostiteljskih objekata je Odlukom o radnom vremenu u ugostiteljskoj djelatnosti na području grada Rijeke (u daljnjem tekstu: Odluka) uređena na način kojim se omogućuje daljnji razvoj ponude riječkih ugostitelja i riječkog turizma, a istovremeno se vodi računa** **o ograničenju koje je propisano Zakonom o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20 i 126/21) glede mogućnosti skraćenja radnog vremena ugostiteljskih objekata (Gradonačelnik može, pod propisanim uvjetima, skratiti radno vrijeme ugostiteljskih objekata iz skupine „Restorani“ i „Barovi“ za najduže za dva sata).** **Naglašavamo kako je osim mogućnosti dužeg rada ugostiteljskih objekata u turistički najznačajnijim područjima grada koji se Nacrtom prijedloga Odluke o izmjenama Odluke proširuje na plažni pojas grada Rijeke, Odlukom propisana i mogućnost određivanja dužeg rada ugostiteljskih objekata za trajanja manifestacija, sajmova i sl. događanja te mogućnost određivanja dužeg rada radi organiziranja prigodnih proslava (do 6.00 sati), a sve s ciljem prilagođavanja potrebama tržišta.** |

Napomena: U vremenu trajanja savjetovanja pravovremeno je pristiglo 10 primjedbi/prijedloga/pitanja javnosti na Nacrt prijedloga Odluke o izmjenama Odluke o radnom vremenu u ugostiteljskoj djelatnosti na području grada Rijeke.